Յուվենտուս (մարզադաշտ)

«Ալիանզ» (), ֆուտբոլային մարզադաշտ Իտալիայում։ Գտնվում է Պիեմոնտի մարզկենտրոն Թուրին քաղաքում։ Համարվում է իտալական «Յուվենտուս» ակումբի տան դաշտը։ Տեղավորում է 45 666 հանդիսատես։

Պաշտոնական անվանումը Ալիանզ Սթեդիում, իրավունքները պատկանում են SportFive ընկերությանը։ Վերջինս այն գնել է 2008 թվականին։ Բացվել է 2011 թվականի սեպտեմբերի 8-ին՝ Իտալիայի վերամիավորման («Ռիսորզիմենտո») 150-ամյակի կապակցությամբ։

Մարզադաշտը կառուցվել է «Յուվենտուս» և «Տորինո» ֆուտբոլային ակումբների տան դաշտի՝ Դելե Ալպիի տեղում։

Յուվենտուս և SportFive 
2008 թվականին Յուվենտուսի տնօրենների խորհուրդը SportFive կազմակերպության հետ կնքում է պայմանագիր, որի համաձայն այն համաձայնվում է մասնակցել կառույցի շինարարությանը և վճարել ծախսերը։ Դրա դիմաց SportFive ընկերությունը ստանում է մարզադաշտի անվանափոխման իրավունքը։ Ինչպես նաև այն իրավունք է ստանում այնտեղ գովազդային վահանակների տեղադրման համար։ Պայմանագիրը կնքվել է 12 տարի տևողությամբ՝ սկսած մարզադաշտի բացումից (2011-2023)։

Տեղեկություն մարզադաշտի մասին 
Դելե Ալպի մարզադաշտի ապամոնտաժման ընթացքում տարածքը փոխանցվել էր իտալական ATI կազմակերպությանը, որը 2009 թվականի հունիսից սկսում է նոր մարզադաշտի կառուցման աշխատանքները։ Շինարարության ընթացքում «Յուվենտուս» ֆուտբոլային ակումբն իր խաղերն անցկացնում էր Թուրինի «Օլիմպիկ» մարզադաշտում։ 2011 թվականի սեպտեմբերի 8-ին տեղի է ունենում նոր մարզադաշտի հանդիսավոր բացումը։

Կառույցը տեղավորում է ավելի քան 41 000 հանդիսատես։ Նախագծի ժամանակ հաշվի են առնվել բոլոր ժամանակակից չափանիշները։ Այն ունի չորս մուտք, որոնք տեղակայված են դաշտի անկյուններում։ Շինության ներսում կան հատուկ նկուղներ, որոնք նախատեսված են տարբեր արտակարգ իրավիճակների, այդ թվում՝ բժշկական շտապ օգնության համար։ Ամեն սեկտոր ունի նստատեղեր տանող 16 ուղիներ։ Արտակարգ իրավիճակների պատճառով մարզադաշտի ղեկավարությունն ի վիճակի է ամբողջությամբ այն դատարկել 4 րոպեում։

Մարզադաշտի նախագիծը նաև ներառել է «Դելե Ալպիի» հատակային մասը։ Այն կառուցելիս հաշվի են առնվել ֆուտբոլիստների ու անձնակազմի հետաքրքրությունները՝ մուտք դեպի շինություն, հանդերձարաններ, հանգստի գոտիներ, ելքի գետնանցումներ։

Կառույցի դիզայնը զուսպ է, որով աչքի է ընկնում ակումբը։ Խաղադաշտը պատված է թափանցիկ տանիքով, որի գլխավոր գործողությունը դաշտի՝ արևային լույսից պաշտպանումն է ցերեկային ժամերին։ Գիշերվա ժամերին տանիքում գտնվող աէրոդինամիկ խողովակաշարերը նպաստում են խոտածածկի վերականգնմանը։

Մանրամասներ 
 Հանդիսատես 41 000
 Ավտոկայանատեղի 4 000 ավտոմեքենա
 Ընդհանուր տարածք 355 000 քառ. մ
 Ներքին շահագործվող տարածք 45 000 քառ. մ
 Ծառայողական սենյակներ 155 000 քառ. մ
 Կոմերցիոն տարածքներ 34 000 քառ. մ
 Կանաչ գոտի 30 000 քառ. մ

Վիճակագրություն 
2015 թվականի դեկտեմբերի 21-ի դրությամբ այստեղ տեղի են ունեցել «Յուվենտուսի» 116 խաղ, որոնցից 111-ն ավարտվել է հաղթանակով, 5-ը՝ պարտությամբ։ Խփված գոլերի քանակը 244 է, բաց թողնված գոլերի քանակը՝ 70։

Տես նաև 
 Յուվենտուս
 Յուվենտա

Ծանոթագրություններ 

Թուրինի մարզադաշտեր
Ֆուտբոլի մարզադաշտեր
Յուվենտուս
Ֆուտբոլային մարզադաշտեր